COM7:ธุรกิจมีปัจจัยบวกหนุนเพียบแนะนำซื้อราคาเป้าหมาย 15.00 บ.
COM7:ธุรกิจมีปัจจัยบวกหนุนเพียบแนะนำซื้อราคาเป้าหมาย 15.00 บ.
28 พ.ย. 2559

บล.เคจีไอ (ประเทศไทย) ระบุในบทวิเคราะห์วันนี้(28 พ.ย.) ว่า บริษัท คอมเซเว่น จำกัด (มหาชน) หรือ COM7 (เป้าสูงสุดใน Consensus 15 บาท … คาดมีโอกาสปรับขึ้น) 1) วันศุกร์ราคาหุ้นขึ้นทดสอบแนวต้าน 13.7 บาท หากทะลุผ่านได้มีโอกาสปรับขึ้นทดสอบแนวต้านถัดไปที่ ±15 บาท แนวรับ 13.3 – 13.5 บาท
2) Catalyst บวกคือ ภาครัฐฯมีโอกาสใช้มาตรการกระตุ้นเศรษฐกิจปลายปี – ต้นปีหน้า (เบื้องต้นเราคาดจะใช้มาตรการคล้ายกับปี 2558 คือสามารถนำบิลซื้อสินค้า-บริการมาลดหย่อนภาษี และอาจขยายกรอบวงเงินจากเดิม 1.5 หมื่นบาท เป็น 3.0 หมื่นบาท) ซึ่งในกรณีนี้ กลุ่มลูกค้าของ COM7 จัดเป็นกลุ่มลูกค้าระดับกลาง – บน ที่มีฐานภาษี
3) คาดกำไรไตรมาส 4/59 จะทำนิวไฮมากกว่าที่ Consensus คาด ด้วยแรงหนุน i) iPhone7 ii) การเป็นพันธมิตรกับ TRUE* (ขายเครื่องพ่วงซิม+บริหาร True shop) iii) การเข้าซื้อหุ้นบานาน่าชัวร์ 100% ทำให้ได้ประโยชน์จากมือถือรุ่นใหม่ยี่ห้ออื่นนอกจาก Apple (เช่น หัวเว่ย) และเป็นการเพิ่มอำนาจต่อรองกับคู่ค้า iv) การกระตุ้นยอดใช้จ่ายด้วยมาตรการภาครัฐฯ